<classify> Rais John Magufuli ameeleza kutoridhishwa na namana shughuli za uendeshaji na usimamizi wa miradi mbalimbali mkoani Mtwara na kuagiza kutopewa zabuni nyingine kwa kampuni yoyote ambayo itakuwa haijakamilisha miradi ujenzi wa miradi mingine nchini.Rais Magufuli amesema hayo leo Jumatano Aprili 3, 2019 alipokuwa akizungumza na wananchi wa Naliendele, mkoani Mtwara kabla ya uzinduzi na uwekaji wa jiwe la msingi wa barabara ya Mtwara -Newala Masasi yenye urefu wa kilomita 210. Mradi huo unaotekelezwa na Constructor Data Company unatarajiwa kukamilika Oktoba, mwaka huu.Rais Magufuli ametamka kuwa: ...imefikia muda ambao viongozi wanatakiwa kuchukua hatua kali dhidi ya wakandarasi wasiowajibika kulingana na mikataba wao kwa kuwa Tanzania sio sehemu ya majaribio huku akiagiza wakandarasi wote wenye rekodi mbaya kutopewa zabuni hata kama watakuwa wameshinda zabuni hizoRais Magufuli aagiza wakulima wa korosho walipwe bilioni 50-Aidha Rais Magufuli ameongeza kuwa kupitia barabara hiyo wananchi wa Mtwara wataweza kufanya biashara kupitia Mtwara Development Corridor kwa urahisi kwa sababu inaunganisha wilaya zote za Mtwara huku akisisitiza ujenzi wa barabara hiyo pamoja na upanuzi wa bandari ya Mtwara zitasaidia katika kupunguza gharama za mafuta kwa kuwa meli kubwa zitatia nanga katika bandari ya Mtwara.Akitoa maagizo kwa wakurugenzi na Bodi ya Korosho, Rais Magufuli amesema kuwa halmashauri zao zitawajibika katika kulipa pesa za ushuru wa korosho na sio serikali kuu.Halmashauri mlitakiwa mshangilie kuwa serikali imewajali wananchi wenu inawezekana siku zinazokuja watazalisha zaidi korosho na mtakusanya hizo pesa mnazotaka, najua mmenielewa. alisema Rais MagufuliRais Magufuli amepongeza kituo cha Utafiti wa kilimo cha Naliendele kwa kufanya vizuri katika utafiti wa kilimo cha Korosho na kuwataka kuendelea kufanya kazi kwa bidii.Rais Magufuli amemalizia kwa kusema kuwa serikali anayoiongoza ina dhamira ya dhatiya kuufanya mkoa wa Mtwara kuwa kitovu cha biashara huku akiwataka wananchi kutotenganishwa na itikadi za chama chochote cha siasa.  <topic>: KITAIFA 